રાજકોટ શહેરને સ્વચ્છ અને સુંદર શહેર તરીકે વિશ્વ ફલક ઉપર લઇ જવા માટે મનપા તંત્ર દ્વારા અનેકવિધ પ્રયાસો કરવામાં આવી રહ્યા છે ડોર ટુ ડોર ગાર્બેજ કલેક્શન, ઘરે ઘરે ભીનો અને સૂકો કચરો નાખવા માટે ડસ્ટબીન અને એ જ પ્રમાણે શહેરના રાજમાર્ગો ઉપર પણ બે જુદા જુદા કલરની ડસ્ટબીન વિસ્તાર વાઈઝ મુકવામાં આવી છે જે તમામ ડસ્ટબીન લોકો કચરો પણ નાખીને સ્વચ્છતા જાળવવામાં મદદરૂપ થઇ રહ્યા છે પરંતુ અનેક વિસ્તારોમાં આવી જાહેર કચરાપેટીઓ તૂટી ગઈ છે અને સળગી ગઈ છે જેને લીધે મનપાનું સુંદર રાજકોટનું સપનું ક્યાંક રોળાઈ રહ્યું હોય તેવું લાગી રહ્યું છે લાખો રૂપિયાના ખર્ચે વસાવેલ આ કચરાપેટીઓ જાળવણીના અભાવે વ્યર્થ જઈ રહ્યો છે